Derfor nekter Uniteds gullkjøp å bruke etternavnet på drakten
I går ble det bekreftet at Manchester United hadde sikret seg 21 år gamle Depay, toppscoreren i Eredivisie og en gammel elev av Louis van Gaal på det nederlandske landslaget. Drøye 250 millioner kroner skal det ha kostet klubben å sikre seg vingen, som nå skal gjennom en medisinsk test før avtalen er 100 prosent i boks. Dersom det fysiske fungerer som det skal, er Depay en del av Van Gaals stjernegalleri denne sommeren, som en etterlengtet offensiv signering for Manchester United.Memphis Depay ble født i en liten by ved navn Moordrecht i 1994. Moren hans er nederlandsk mens faren er fra Ghana, og da Depay bare var fire år gammel, gikk de to hver til sitt. Der ligger årsaken til at når Manchester United skal trykke opp drakter til sin ferskeste spiller, må de bruke «Memphis» og ikke «Depay». Forholdet mellom 21-åringen og faren skal være såpass kjølig at fotballkometen i 2012 bestemte seg for å droppe pappas etternavn på drakten. De to skal ikke lenger ha noen form for kontakt. Ifølge fotballmagasinet FourFourTwo forteller Depays barndomsvenn Gigi om en oppvekst preget av fotballspill i alle ledige stunder. Depay ble raskt en del av den lokale fotballklubben, men allerede da han var fylt 12 år tok han steget videre. Og det var ikke noe musesteg han foretok, heller: Depay ble plukket opp av Eredivisie-klubben PSV Eindhoven, og flyttet fra Moordrecht.Talentet hans skal ifølge fotballmagasinet ha vært udiskutabelt, men Depay skal ha hatt enkelte atferdsproblemer. Han skal ikke ha hatt lett for å bøye seg for autoritetene i klubben, og fikk en såkalt coach som skulle følge ham opp. Han beskrev Depay som «svært sint» etter deres første møte. Noen år senere, da Depay var 15 år, døde bestefaren hans. Det skal ha vært et hardt slag for talentet, som var svært knyttet til ham. – Den mannen ga meg så mye styrke, og han tok seg av meg. Da dette skjedde tenkte jeg at «nå må jeg gå for det. Jeg vet hvor jeg vil, og det er til topps», har 21-åringen uttalt. Dommen over Premier League-sesongen: - Svak og kjedeligAllerede året etter ble Depay for første gang kalt opp på U 17-landslaget, og var med på å vinne EM med det årskullet. Da han var 17 år fikk han sin debut for PSVs førstelag, og scoret i løpet av de første 20 minuttene på banen i en cupkamp. Litt senere slapp han også til i Eredivisie, og brukte ikke mange spilleminutter på å finne veien til nettmaskene. Og det har han fortsatt med. Før vinterens sesong startet, hadde han satt inn 22 scoringer på 84 kamper for PSV, men det er først i år han virkelig har sørget for å sette seg selv på fotballkartet. Det har han gjort ved følgende: 27 mål på 38 kamper. – Overgangen, som gikk i stand utrolig fort, gjør oss veldig stolt. Memphis har gått gjennom alle lagene i PSV ungdomsakademi, og spilte en viktig rolle for årets tittel i serien, sa PSV-direktør Marcel Brands til PSVs hjemmesider etter at overgangen var bekreftet i går.
Et anstrengt forhold til faren gjorde at Memphis Depay (21) i 2012 bestemte seg for å droppe å bruke etternavnet sitt på drakten når han spiller fotball.